OpenLLM-France/wikimedia huggingface dataset:
# Knox udalerria, Guernsey konderria (Ohio)

Knox udalerria Ameriketako Estatu Batuetako Ohio estatuko udalerri bat da, Guernsey konderrian. Azken zentsuaren arabera 538 biztanle zituen, 64.81 milia karratu (167.9 km$^2$) eremuan.

## Ekonomia

2020ko zentsuaren arabera, Knox udalerriak 116 etxebizitza zeuden. Per capita diru-sarrerak 25.212 estatubatuar dolar ziren.

## Kanpo estekak

* Datuak: Q6423600
* Multimedia: Knox Township, Guernsey County, Ohio / Q6423600
# Knox konderria (Tennessee)

Knox konderria (ingelesez: Knox County) Tennesseeko konderri bat da, Ameriketako Estatu Batuetan. Hiriburua Knoxville da. 2010eko zentsuaren arabera 432.226 biztanle zituen, Knox kilometro koadroko azaleran.

## Geografia

Knox konderriak 1.361,99 kilometro koadro ditu. Horietatik 45,72 ura dira. Beste 1.316,27 lurra dira. Biztanleria dentsitatea 317,35 da.

## Demografia

2010eko zentsoan bizi ziren 432.226 pertsonetatik 377.592 txuriak edo hispanoak dira. Horietatik hispano edo latino kategorian 15.012 dira. 37.648 beltzak edo afroamerikarrak. 1.018 amerikar natiboak ziren eta 277 Hawaii edo Pazifikoko irletako natiboak. 7.998 asiarrak ziren. Bestelako arraza bat kategorian 561 biztanle daude. Bukatzeko euren burua arraza bat baino gehiagotan 7.132 pertsonek kokatzen zuten.

### Biztanleria piramidea
## Kanpo estekak

* Datuak: Q495003
* Multimedia: Knox County, Tennessee / Q495003
# Kolomadi

Arkitektura klasikoan, kolomadi bat, arkitrabeak elkartutako zutabe zerrenda luze bat da, sarri, elementu autonomo bat bezala agertzen dena. Gian Lorenzo Berninik Vatikanoko San Petri basilikara lotu zuen kurba eliptikoko kolomadi ospetsua da.
Kolomadi bat, eraikin baten aurrean baldin badago, atea babesten, arkupe deitzen zaio, eta, aldiz, gune ireki bat ixten badu, peristilo deritzo.

## Kanpo estekak

* Datuak: Q657100
* Multimedia: Colonnades / Q657100
# Kolomarte

Bi zutabeen arteko espazioari kolomarte deritzo.
Kolomartea ardatzetik ardatzera neurtzen da eta ordenaren arabera honela sailkatzen dira:
* Toskanar ordena batean, sei modulo;
* Doriar ordenan batean, zazpi modulo;
* Joniar ordena batean, hamaika modulu eta erdi;
* Korintoar ordena batean, sei, bederatzi eta hamabi modulu artean izan daiteke, idulkidun portikoak diren edo ez.

## Kolomarte estandarrak

Kolomarte tarteen neurri estandarrak hauek dira:

### Piknostilo

    Diametro bat eta erdi duen kolomartea.

### Sistilo

    Bi diametroko kolomartea.

### Eustilo

    Bi eta laurden diametroako kolomartea; Vitruvioren arabera proportzio onena da

### Diastilo

    Hiru diametroko kolomartea.

### Areostilo

    Lau edo gehiago diametroko kolomartea. Hauen arkitrabea harrizkoa izan ordez egurrezkoa izan behar du.

### Araeosistiloa

    Areostilo eta sistilo kolomarteak txandakatuz.

## Ikus, gainera

* Kolomadi

## Erreferentziak

* ↑ Vitruvius, De architectura, iii.3.6.

## Kanpo estekak

* Datuak: Q1364172
* Multimedia: Bays (architecture) / Q1364172
# Kolomenskoie

Kolomenskoie (errusieraz: Коло́менское, translit.: Kolomenskoie) Moskova ibaiaren eskuinaldeko ertz garaian dago. Duke handi eta tsarren antzinako bizigune azpiritarra da. Bere dorreak, elizak eta gelak, urrutitik ikusten dira. Gaur egun, museo nazionala da, XVI eta XVII. mendeko errusiar arkitekturaren monumentua.

## Historia

Kolomenskoie, lehen aldiz, Ivan I.a Errusiakoa printze moskutarraren testamentuan agertzen da, eta 1336 eta 1339 bitartean datatua dago. Elezaharraren arabera, Kolomenskoie herrixka 1230 baino lehenago sortua izan zen. Hemen finkatu zen Baturen inbasio tartariarretik ihes egindako jendea (1237-1238). Kolomenskoie, beti "subirauena bezala hartzen zen", hau da, printzeena zela, ondoren, printze handiena, eta, azkenik, tsar eta enperadoreena.
1530ean, Ivan jaiotzen denean, ondoren Ivan Izugarria izango dena, Vasili III.a Moskukoaren semea, oinordekotza, heredentziaren boterera ezartzen da. Errusiar tronurako oinordekoaren jaiotzaren omenez jarri ziren Jasokundearen Elizaren zimentuak.
Eta XVI. mendeko benetako bitxi arkitektoniko bat sortu zen, bere piramide formak, elizari, dotoretasun bikain bat ematen diolarik. Jasokundearen Eliza, Errusiako piramide formako teilatua duten eraikin guztientzako erabili zen (kasu horretan, tenplua, denda poligonal formako teilatu altu batez amaitua dago). Urte askoan, Kolomenskoie, subirauaren egoitza azpiritarra izan zen, tsarren udako egoitza. Hemen, askotan egoten zen Petri I.a Errusiakoa eta atseden hartzen zuten Katalin II.a Errusiakoak eta bere bilobek.
Alexis I.a Errusiakoa bizi zen lehen zurezko jauregia, desmuntatua geratu zen. Handik denbora batera, toki honetan bertan, Katalin II.arentzako bigarren jauregia eraiki zen, ondoren, bota egin zena. Hala ere, denboraren igaroak eta gizarte aldaketek ez dute guztia kendu.
Romanov dinastiaren garaian, zenbait eraikin eraikitzen hasi ziren: Uraren dorrea (1640), jakien biltegia, Koronel kamerak, sukaldeak eta beste instalakuntza batzuk. Kontserbatutako monumentu guztiak (zerrendan 20 baino gehiago agertzen dira), igarotako garaien lekuko dira.

## Museoa

1923an, zurezko arkitekturaren aire libreko museoa inauguratu zen. Barrutian, Antzinako Errusiako zurezko eraikinen erakusgaiak daude. Nabarmentzekoa da Petri I.aren etxea, iparraldeko Arkangelsk hiritik ekarria, baita Korelako San Nikolasen monasterioko atedun dorrea ere.
Diakovo herrixkan (K. a. VII. mendeko kultura arkeologikoa), Kolomenskoiegandik, amildegi sakon batek banatua, XVI. mendean, San Joan Aitzindariaren eliza-kanpandorrea eraiki zen, oinarri bakar batetatik lotutako oktaedro formako bost dorrez osatua.
Gaur egun, Kolomenskoe, moskutarrek, ibiltzeko eta gertaera historikoen omenezko jaiak ospatzeko oso maite duten tokia da.

## Galeria

* Kazango Ama Birjinaren Eliza
* San Nikolasen dorrea
* Sarrera ngusia Kolomenskoien

## Kanpo estekak

* Datuak: Q652464
* Multimedia: Kolomenskoe / Q652464
# Kolomyia raiona

Kolomyia raiona (ukraineraz: Ка́луський район) Ivano-Frankivskeko oblastan dagoen raion bat da, Ukrainako mendebaldean. Hiriburua Kolomyia da. 2021eko estimazioaren arabera, 275.512 biztanle zituen, 2.480 kilometro koadroko azaleran. 13 homradatan banatuta dago.

## Lurralde aldaketak

Kolomyia raiona 2020ko uztailean sortu zen, aurreko Horodenka raiona eta Sniatyn raiona ere batuta.

## Erreferentziak

* ↑ (Ukraineraz) «Про утворення та ліквідацію районів» www.golos.com.ua (Noiz kontsultatua: 2022-02-24).
* ↑ (Ukraineraz) України, Міністерство розвитку громад та територій. (2020-07-17). «Нові райони: карти + склад» Мінрегіон (Noiz kontsultatua: 2022-02-24).

## Kanpo estekak

* Datuak: Q103821076
# Kolomna

Kolomna (errusieraz: Колóмна, kɐˈlomnə ahoskatua) Errusiako Errepublikako mendebaleko hiria, Moskova eta Oka ibaien bilgunean, Moskuko hiriaren hego-ekialdean. 153.000 biztanle. Burdinbide-gaiak, metalgintza, ehungintza eta mekanika-industria. Aipagarriak dira italiar arkitektoek XVI. mendean eraiki zuten kremlinaren hondakinak, Errenazimentu garaiko eliza (XIII-XIV. m.) eta Andre Mariaren Jasokunde katedrala (XV-XVI. m.).

## Demografia

Biztanleriaren bilakaera (milaka) :
| Urtea | 1897 | 1926 | 1939 | 1959 | 1962 | 1967 | 1970 | 1973 | 1976 | 1979 |
| Biztanleria | 20.9 | 35 | 85 | 118 | 125 | 131 | 136 | 140 | 145 | 146.5 |
| Urtea | 1982 | 1986 | 1989 | 1992 | 1996 | 1998 | 2000 | 2001 | 2003 | 2006 |
| Biztanleria | 151 | 158 | 162 | 163.7 | 153.6 | 152.1 | 150.7 | 149.6 | 150.1 | 148.0 |

## Herri eta hiri senidetuak

* Maladzyechna (Bielorrusia)
* Bauska (Letonia)
* Mosku (Errusia)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q133026
* Multimedia: Kolomna / Q133026
# Kolometa

Kolometa Arnoko mendietako bat da, Haraneko Harriak deitzen diren horietako bat, Gorbeia parkean. Orozko udalean. Tontorrean, burdinazko buzoi berdeaa eta burdinazko gurutze txikia.

## Ikus, gainera

* Kurtzeganeko zutarria. (Kolometa menditik hurbil).

## Kanpo estekak

* Euskal-Herria.org Kolometa
* Datuak: Q56887881
# Koloman Gögh

Koloman Gögh (Kladno, Txekoslovakia, 1948ko urtarrilaren 7a - Gattendorf, Austria, 1995eko azaroaren 11) txekoslovakiar futbolaria izan zen. Bere ibilbide gehienak ŠK Slovan Bratislava taldean jolastu zuen. Txekoslovakiako futbol selekzio nazionalan 55 aldiz jolastu zuen eta gol bat sartu zuen. Europako txapelduna izan zen 1976an bere selekzioarekin. Erretiratu ondoren, entrenatzailea izan zen. Auto-istripuan hil zen Austrian.
* Datuak: Q750889
* Multimedia: Koloman Gögh / Q750889
# Koloman Hungariakoa

Koloman (hungarieraz: Könyves Kálmán; kroazieraz: Koloman; eslovakieraz: Koloman Učený; Székesfehérvár, c. 1070 - ibidem, 1116ko otsailaren 3a) Hungariako erregea 1095etik hil zen arte eta Kroaziako erregea 1097tik hil zen arte izan zen.
Géza I.a Hungariakoaren semea izan zen. Bere osaba Ladislao I.a Hungariakoa igo zen tronura Géza hil zenean eta Koloman elizako ibilbidea baterako prestatu zuen. Ladislao 1095ean hil zen eta Koloman Hungariako errege izendatu zuten. 1097an Kroazia inbaditu zuen, Petar Snačić erregea kargutik kendu eta Hungariako errege izendatu zuten. Álmos anaia bost aldiz saiatu zen tronua kentzen.
Bibliofiloa ezizena jaso zituen. Felizia Siziliakoarekin ezkondu zen eta bere seme Eztebe II.a Hungariakoa izan zuen oinordeko tronuan.
* Datuak: Q83066
* Multimedia: Coloman of Hungary / Q83066
# Koloman Moser

Koloman Moser (Viena, 1868ko martxoaren 30a - ibidem, 1918ko urriaren 18a) austriar artista izan zen. Vienako Sezesioko eta Wiener Werkstätteko sortzaileetako bat izan zen. Artelan sorta zabala diseinatu zuen: liburuak, posta-zigiluak, beirateak, portzelanak, zeramika, bitxiak, altzariak...
Moserrek Wiener Akademie eta Kunstgewerbeschule-n ikasi zuen eta gero irakasle izan zen. Bere diseinuak greziar eta erromatar arte klasikoaren ildo argietan eta estilo errepikakorrean inspiratu ziren.
1903an Wiener Werkstätte sortu zuen Josef Hoffmann lankidearekin batera, baina 1907an joan zen taldetik. 1905ean Vienako Sezesiotik ere banandu zen Gustav Klimten taldearekin batera. Vienar Ver Sacrum arte aldizkariaren diseinatzaileetako bat izan zen. Bere lan nagusietako bat Vienako Steinhof elizako beirateak dira.

## Iruditegia

* Datuak: Q45055
* Multimedia: Koloman Moser / Q45055
# Karlsruhe

Karlsruhe Alemaniako Baden-Württemberg estatuan dagoen hiria da, Alemania eta Frantziaren arteko mugan dago. Karlsruhe eskualdeko hiriburua da. 2009. urtean 291.959 biztanle zituen.

## Geografia

Karlsruhe Rhin ibaiaren ekialdeko ertzean kokaturik dago, 100 metrotako garaieran. 49º paraleloak zeharkatzen du hiria. Frantziarekiko mugatik 15 kilometro eskasera dago.
Karlsruheko jauregia erdian dago eta 32 kale ateratzen dira bertatik, gurpil baten erradioen gisa. Gaur egun alde zaharrak antzinako planoari darraio, baina auzo berriek patroi praktikoagoari darraizkio.

## Historia

Karlsruhe izenak "Karlosen atsedena" esan nahi du alemanez, Karlos Gilen Baden-Durlacheko Mangraveak amets egin baitzuen bere burua alegiazko hiri hau fundatzen. Karlos bera izan zen Durlachko biztanleekin arazoak izan ondoren 1715ean Karlsruhe sortu zuena. Eraikitako jauregiaren inguruan sortu zen hiria Baden-Durlacheko hiriburu bihurtu zen 1771ean eta Badengo estatuaren hiriburu izaten jarraitu zuen 1945 arte.

## Klima

Datu klimatikoak (Karlsruhe) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 4 | 6 | 11 | 15 | 20 | 23 | 26 | 25 | 22 | 15 | 9 | 5 | 15.0 |
| Batez besteko tenperatura minimoa (°C) | -1 | -1 | 2 | 5 | 9 | 12 | 14 | 14 | 11 | 7 | 2 | -0 | 6.1 |
| Pilatutako prezipitazioa (mm) | 56 | 53 | 53 | 61 | 79 | 86 | 71 | 66 | 53 | 58 | 66 | 66 | 770 |
| Iturria: ||||||||||||||

## Ondasun nabarmenak

* Karlsruhe jauregia (Karlsruher Schloss): 1715ean Karlos Gilen Baden-Durlach Mangravekoak eraikitako jauregi barroko eta neoklasikoa. Lorategi ederrak ditu.
* Merkatu plaza (Marktplatz): Jauregiaren hegoaldean kokaturik dago eta bertan daude udaletxea (Rathaus), Eliza luteranoa (Evangelische Stadtkirche) eta Karlos Gilenen hilobiaren gaineko piramidea.
* Dukerri Handiko Hilerriko Kapera: 1889 eta 1896 artean eraikitako mausoleoa.

## Zuzenbidea

Hiri honetan Alemaniako Konstituzio Auzitegiaren egoitza kokatzen da.

## Kirolak

Bi futbol talde ditu, biak ere Alemaniako txapeldunak izanak. Karlsruher SC-k 1909ko txapelketa eta bi kopa irabaziak ditu eta Karlsruher FV-k 1910ko txapelketa. Gaur egun bietatik inor ez dabil Ligako lehen mailan.

## Karlsruhetar ezagunak

* Karl Benz (1844-1929): Alemaniar ingeniaria, Mercedes-Benz auto enpresaren sortzailea.
* Oliver Bierhoff (1968- ): Futbolaria.
* Oliver Kahn (1969- ): Futbol atezaina.

## Hiri senidetuak

Karlsruhe ondorengo hiriekin senidetuta dago:
* Nottingham (Erresuma Batua)
* Nancy (Frantzia)
* Krasnodar (Errusia)
* Timişoara (Errumania)
* Halle (Saxonia-Anhalt) (Alemania)

## Iruditegia

* Aireko ikuspegia
* Udaletxea
* San Bonifazio eliza
* 2010eko Fest Karlsruhe jaialdia

## Erreferentziak

* ↑ Euskaltzaindia. 157. araua: Europako hiriak. .
* ↑ http://www.intellicast.com/Local/History.aspx?location=GMXX0063 Intellicast

## Demografia

Ikus jatorrizko Wikidatako eskaera eta iturriak.

## Kanpo estekak

* Karlsruhe hiriko webgunea (Alemanez)
* Datuak: Q1040
* Multimedia: Karlsruhe / Q1040
# Karlsruhe (barrutia)

Karlsruhe Alemaniako Baden-Württemberg estatuko ipar-mendebaldean dagoen landa barrutia da (Landkreis). Ondoan dituen beste barrutiak (iparraldetik hasita erlojuaren orratzen zentzuan) hauek dira: Rhein-Neckar, Heilbronn, Enz, Calw, Rastatt, Germersheim, Rhein-Pfalz-Kreis eta Speyer hiri askearen barrutia. Karlsruheko hiri barrutiak (Stadtkreis Karlsruhe), Karlsruhe hiria bere barne hartzen duena, barrutiaren erdian kokatzen da eta bitan banatzen du landa barrutiaren iparraldea eta hegoaldea.

## Hiriak eta Herriak

| Hiriak | Barruti administratiboak | Herriak | |
| Bretten Bruchsal Ettlingen Kraichtal Östringen Philippsburg Rheinstetten Stutensee Waghäusel | Bad Schönborn Bretten Bruchsal Graben-Neudorf Oberderdingen Phillipsburg Sulzfeld | Bad Schönborn Dettenheim Eggenstein-Leopoldshafen Forst (Baden) Gondelsheim Graben-Neudorf Hambrücken Karlsbad (Baden) Karlsdorf-Neuthard Kronau Kürnbach Linkenheim-Hochstetten | Malsch Marxzell Oberderdingen Oberhausen-Rheinhausen Pfinztal Sulzfeld Ubstadt-Weiher Waldbronn Walzbachtal Weingarten (Baden) Zaisenhausen |

## Erreferentziak

* ↑ https://www.regionalstatistik.de/genesis/online/?operation=abruftabelleBearbeiten&levelindex=2&levelid=1456209200028&auswahloperation=abruftabelleAuspraegungAuswaehlen&auswahlverzeichnis=ordnungsstruktur&auswahlziel=werteabruf&selectionname=171-01-5&auswahltext=%23Z-31.12.2014&werteabruf=Werteabruf
* ↑ https://www-genesis.destatis.de/genesis/online/?operation=abruftabelleBearbeiten&levelindex=2&levelid=1456207962460&auswahloperation=abruftabelleAuspraegungAuswaehlen&auswahlverzeichnis=ordnungsstruktur&auswahlziel=werteabruf&selectionname=11111-0002&auswahltext=%23Z-31.12.2013&werteabruf=Werteabruf

## Kanpo estekak

* Datuak: Q8178
* Multimedia: Landkreis Karlsruhe / Q8178
# Karlskron

Karlskron Alemaniako udalerria da. Bavariako estatuan dago, [[Neuburg-Schrobenhausen (barrutia)|Neuburg-Schrobenhausen]] barrutian. 2014an 4.805 biztanle zituen 38,52 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q505278
* Multimedia: Karlskron / Q505278
# Karlskrona udalerria

Karlskrona Suediako udalerria da. Blekingeko konderrian kokatua dago. 3338,05 km² ditu eta 65.643 biztanle ditu, hauetatik 35.212 Karlskrona herriburuan. Karlskronako itsasportua Gizateriaren Ondare izendatu zuen UNESCOk 1998an.

## Mugakideak

Honako udalerri hauekin egiten du muga:
Emmaboda udalerria Mörbylånga udalerria

## Ondasun nabarmenak

* Karlskrona.
* Karlskronako itsas-portua (Gizateriaren Ondarea).
* Kungsholm gotorlekua.
* Hirutasun Santuaren eliza.
* Stumholmen uhartea.

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q1128384
* Multimedia: Karlskrona Municipality / Q1128384
# Karlsplatz

Karlsplatz, Austriako Viena hiriburuan dagoen plaza nabarmen bat da. Bertan honako eraikin nabarmen hauek daude: Karlskirche eliza eta Musikverein.
* Datuak: Q700753
* Multimedia: Karlsplatz, Vienna / Q700753
# Karlskrona

Karlskrona Blekinge konderriko hiriburu eta hiri nagusia da. 2010ean 35.212 biztanle zituen. Bere hirigune barrokoagatik da ezaguna eta honetaz gain itsas-portua Gizateriaren Ondare izendatu zituen UNESCOk 1998an.

## Etimologia

Karlskrona izenak "Karlosen koroa" esan nahi du, hiria sortu zuen Karlos IX.a Suediakoaren omenez.

## Geografia

Blekinge uhartediko 30 uhartetan zehar hedatzen da, handiena Trossö da. Uharte gehienak ferri bidez loturik daude.

## Historia

Hiria 1680an sortu zen, Suediako Itss Armadak Stockholm utzi eta ordurarte nekazal eremua izan zen Trossö uhartean egoitza ezarri zuenean. Itsaso Baltikoan nagusi zen Suedia eta toki estrategikoa zen berau. Hiria azkar hasi zen eta 1750 urterako 10.000 biztanle bazituen. Garai hartakoak dira oraindik hirian mantentzen diren eraikin barroko gehienak. Hiriaren egitura koadrikulatua ezarri zen hasieratik eta hala jarraitzen du, ondorioz haize korronte handiengatik ere ezagutzen da Karlskrona.

## Itsas-portua

Karlskronako itsas-portua$^1$ UNESCOren gizateriaren ondarea :
| Mota | Kulturala |
| Irizpideak | ii, iv |
| Erreferentzia | 871 |
| Kokalekua | Suedia |
| Eskualdea$^2$ | Europa / Ipar Amerika |
| Izen ematea | 1998 (XXII. bilkura) |
| $^1$ UNESCOk jarritako izen ofiziala (euskaratua) $^2$ UNESCOren sailkapena ||
Itsas-portua hiriarekin batera ezarri zen. 1711 urtean Suediako ontziola handiena zegoen bertan, 1.100 langile zituen. Polhem dikea, ezarritako lehena, oraindik erabilgarri dago.

## Erlijioa

Hiru eliza nagusi daude hirian:
* Federikoren eliza: 1720 eta 1744 artean eraiki zuen Nicodemus Tessin Gaztea arkitektoak. Stortorget enparantzan dago.
* Hirutasun Santuaren eliza: 1697 eta 1709 artean eraiki zen, hau ere Tessin-en diseinuei jarraituz. Merkatu plazaren erdian kokaturik dago.
* Karlskronako Almirante eliza: 1685 urtekoa da.

## Kultura

Suediako plazarik handiena da Karlskronako Stortorget enparantza eta bertan Lövmarknaden feria ospatzen da udako solstizioaren bezperan. Uztaila eta abuztuan The Sail jaialdia ere izaten da Karlskronako portuan.

## Ondasun nabarmenak

* Kungsholm gotorlekua.
* Federikoren eliza.
* Hirutasun Santuaren eliza.
* Stumholmen uhartea.
* Blekinge uhartedia.

## Kanpo estekak

* Udalerriko webgune ofiziala
* Datuak: Q25789
* Multimedia: Karlskrona / Q25789
# Karlsruhe (Ipar Dakota)

Karlsruhe Ipar Dakotako hiri bat da. McHenry konderrian kokatua dago. 2010ean 82 biztanle zituen, 1,95 kilometro koadrotan banatuta.

## Ikus, gainera

* McHenry konderria

## Kanpo estekak

* Datuak: Q1026577
* Multimedia: Karlsruhe, North Dakota / Q1026577
# Karlsruhe jauregia

Karlsruhe jauregia (alemanez Karlsruher Schloss) Baden-Württemberg estatuko hiria den Karlsruhe hiriko jauregia da.

## Historia

Karlos Gilen Baden-Durlacheko Mangraveak eraiki zuen 1715ean Durlacheko biztanleekin haserre hona etorri baitzen bizitzera. hasieran egurrez egin zuten baina 1746an herriz berreraiki behar izan zuten. 1770an leihoak eta ateak handitu zitzaizkion eta 1785ean dorrea txikitu eta kupula gehitu zion Wilhelm Jeremias Müllerrek.

## Jauregia

Eraikinak elementu barrokoak eta neoklasikoak agertzen ditu. Jauregitik 32 kale ateratzen dira gurpil baten erradioen gisara. Iparraldean ingeles estiloko lorategi zabal ederrak ditu (Schlossgarten) eta hegoaldera jauregiaren plaza (Schlossplatz) eta Merkatu plaza (Marktplatz) daude.

## Kanpo estekak

* Datuak: Q517334
* Multimedia: Karlsruhe Palace / Q517334
# Karlsruher SC

Karlsruher SC (izen osoa Karlsruher Sport-Club Mühlburg-Phönix e. V.) Karlsruheko futbol taldeetako bat da, orain bigarren mailan ibili arren Alemaniako Txapelketa eta Kopa irabaziak dituena.

## Historia

Karlsruhen sortu ziren futbol taldeen artean Karlsruher Fussball Club Phönix izan zen emaitzarik onenak lortu zituena. 1909an Alemaniako txapelketa ere irabazi zuen, eta 1910an hiriko beste klubak, Karlsruher FV-k, irabazi zuen. 1912an KFC Alemannia taldearekin egin zuen bat KFC Phönix (Phönix Alemannia) eratuz. hasierako emaitza on horiek ez zuten jarraipenik izan eta hegoaldeko txapelketetan ondo ibili bazen ere ez zuen beste titulurik lortu Bigarren Mundu Gerraren aurretik.
1952an VfB Mühlburg-ekin bat egin zuen gaur egungo kluba osatuz, Karlsruher Sport-Club Mühlburg-Phönix e. V., eta berehala iritsi ziren tituluak, 1955 eta 1956ko Kopak hain zuzen ere. ordutik aurrera lehen eta bigarren mailaren artean ibili izan da
90. hamarkada oso ona izan zen, Bundesligaren goi aldean ibiltzeaz gain UEFA Kopan parte hartzea ere lortu baitzuen hiru aldiz. 1998an ordea bigarren mailara jeitsi zen eta ordutik denboraldi bakarra egin du lehen mailan, 2007-2008 denboraldia hain zuzen ere.

## Palmaresa

Alemanian:
* Alemaniako Txapelketa (1): 1909
* Alemaniako Kopa (2): 1955, 1956
Europan:
* UEFA Kopan parte hartzea: 1993-94, 1996-97 eta 1997-98

## Jokalari famatuak

* Oliver Kahn (1969- ): 1987 eta 1994 artean Karlsruher SC taldean ibilia eta ondoren FC Bayern Münchengo atezaina izan zena. 1994 eta 2006 artean Alemaniako futbol selekzio nazionaleko atezain titularra.

## Kanpo estekak

* Datuak: Q105853
* Multimedia: Karlsruher SC / Q105853
# Karlsruhe (eskualdea)

Karlsruhe eskualdea (alemanez Regierungsbezirk Karlsruhe) Alemaniako Baden-Württemberg estatuko ipar-mendebaldeko lurrak hartzen dituen eskualdea da. 1972 arte Nordbaden (Baden iparraldea) izena izan zuen. Karlsruhe da hiriburua.

## Hiriak eta barrutiak

Bost hiri aske ditu:
* Baden-Baden (BAD)
* Heidelberg (HD)
* Karlsruhe (KA)
* Mannheim (MA)
* Pforzheim (PF)
Hauetaz gain zazpi barruti ditu:
* Calw (CW)
* Enz (PF)
* Freudenstadt (FDS)
* Karlsruhe (KA)
* Neckar-Odenwald (MOS)
* Rastatt (RA)
* Rhein-Neckar (HD)

## Kanpo estekak

* Datuak: Q8165
* Multimedia: Regierungsbezirk Karlsruhe / Q8165
# Keiichiro Nakano

Keiichiro Nakano (japonieraz: 中野 圭一郎, 1976ko martxoaren 29a - ) Japoniako futbolari ohia da.
Hainbat futbol taldetan jokatu du, esaterako Albirex Niigata.

## Kanpo estekak

* (Japonieraz) J.League Data Site
* Datuak: Q3246123
# Keiji Takao

Keiji Takao (japonieraz: 高尾 敬治, 1969ko otsailaren 17a - ) Japoniako futbolari ohia da.
Hainbat futbol taldetan jokatu du, esaterako Verdy Kawasaki.

## Kanpo estekak

* (Japonieraz) J.League Data Site
* Datuak: Q23823473
# Keiichi Zaizen

Keiichi Zaizen (japonieraz: 財前 恵一, Zaizen Keiichi, 1968ko ekainaren 17a -) Japoniako futbolari ohia eta entrenatzailea da.
Hainbat futbol taldetan jokatu du, esaterako Yokohama Marinos.
Entrenatzaile gisa Consadole Sapporo taldeak zuzendu zituen.

## Kanpo estekak

* (Japonieraz) J.League Data Site
* (Japonieraz) J.League Data Site
* Datuak: Q3248381
# Keiji Takachi

Keiji Takachi (japonieraz: 髙地 系治, 1980eko apirilaren 23a - ) Japoniako futbolari ohia da.
Hainbat futbol taldetan jokatu du, esaterako Sagan Tosu eta Yokohama FC.

## Kanpo estekak

* (Japonieraz) J.League Data Site
* Datuak: Q3300972
# Keiichiro Nuno

Keiichiro Nuno (japonieraz: 布 啓一郎, Nuno Keiichiro, 1960ko abenduaren 21a -) Japoniako futbolari ohia eta entrenatzailea da.
Entrenatzaile gisa Thespakusatsu Gunma taldeak zuzendu zituen.

## Kanpo estekak

* (Japonieraz) J.League Data Site
* Datuak: Q11480768
# Keiji Chiba

Keiji Chiba (japonieraz: 千葉 恵二, 1971ko ekainaren 19a - ) Japoniako futbolari ohia da.
Hainbat futbol taldetan jokatu du, esaterako Shimizu S-Pulse.

## Kanpo estekak

* (Japonieraz) J.League Data Site
* Datuak: Q11406069
# Keiji Ishizuka

Keiji Ishizuka (japonieraz: 石塚 啓次, 1974ko abuztuaren 26a - ) Japoniako futbolari ohia da.
Hainbat futbol taldetan jokatu du, esaterako Verdy Kawasaki, Kawasaki Frontale eta Nagoya Grampus Eight.

## Kanpo estekak

* (Japonieraz) J.League Data Site
* Datuak: Q1254825